**Vladimirs Fedosejevs** (krievu: *Владимир Васильевич Федосеев*; dzimis 1995. gada 16. februārī) ir Krievijas starptautiskais lielmeistars šahā (2011), kas kopš 2023. gada šaha turnīros pārstāv Slovēniju.

Biogrāfija
----------

2010. gadā Sanktpēterburgā dalījis otro vietu Mihaila Čigorina šaha memoriālā.
2011. gadā uzvarējis Krievijas jauniešu šaha čempionātā U18 vecuma grupā. 2011. gadā bijis otrais Pasaules jauniešu šaha čempionātā U18 vecuma grupā, bet 2014. gadā izcīnījis bronzas medaļu Pasaules junioru šaha čempionātā. Par panākumiem turnīros FIDE 2010. gadā viņam piešķīrusi starptautiskā meistara (IM), bet 2011. gadā - starptautiskā lielmeistara (GM) nosaukumu. 2013. gadā uzvarējis Eiropas jauniešu šaha čempionātā U18 vecuma grupā visās laika kontrolēs (klasiskajā, ātrajā šahā, ātrspēlē). 2014. gadā Erevānā izcīnījis bronzas medaļu Eiropas individuālajā šaha čempionātā. 2016. gadā uzvarējis Latvijas šaha festivāla "Liepājas rokāde" "Open" turnīrā. 2017. gada jūnijā Minskā atkārtoti izcīnījis bronzas medaļu Eiropas individuālajā šaha čempionātā. 2017. gadā Tbilisi iekļuvis Pasaules kausa šahā ceturtdaļfinālā, kurā piekāpies Veslijam So. 2018. gada septembrī Čeļabinskas apgabala Satkas pilsētā dalījis 4.-6. vietu Krievijas vīriešu šaha čempionāta superfinālā. 2019. gada augustā Iževskā dalījis 10.-11. vietu Krievijas vīriešu šaha čempionāta superfinālā. 2020. gada decembrī Maskavā dalījis 3.-4. vietu Krievijas vīriešu šaha čempionāta superfinālā. 2021. gada augustā Sočos izcīnījis 4. vietu Pasaules šaha kausa izcīņā. 2021. gada oktobrī Ufā dalījis 3.-4. vietu Krievijas šaha čempionāta superfinālā.

2021. gada novembrī Rīgā ierindojies 21. vietā 2021. gada "FIDE Chess.com Grand Swiss" turnīrā. 2023. gada novembrī Daglasā ierindojies 26. vietā "FIDE Grand Swiss" turnīrā.

Pārstāvējis Krievijas komandu lielākajos komandu šaha turnīros:

* Pasaules komandu šaha čempionātā piedalījies 2017. gadā un komandu vērtējumā izcīnījis sudraba medaļu.

Atsauces
--------

1. ↑  Safarli wins the Chigorin Memorial in St. Petersburg
2. ↑  Russian Youth Championships 2011
3. ↑  World Youth Chess Championship - U18 Open
4. ↑  World Junior Chess Championship 2014
5. ↑  3th European Youth Blitz Chess Championship 2013 - Open U18
6. ↑  13th European Youth Rapid Chess Championship 2013 - Open U18
7. ↑  23rd European Youth Chess Championship 2013 - Open U18
8. ↑  European Individual Ch. 2014
9. ↑  «European Individual Chess Championship 2017». Arhivēts no oriģināla, laiks: 2017. gada 12. jūnijā. Skatīts: 2017. gada 12. jūnijā.
10. ↑  2017 World Cup
11. ↑  «ChessPro. Суперфиналы чемпионата России, Сатка 2018. Все о турнире». Arhivēts no oriģināla, laiks: 2019. gada 23. janvārī. Skatīts: 2018. gada 6. septembrī.
12. ↑  «ChessPro. Суперфинал чемпионата России. Воткинск, Ижевск 2019. Все о турнире». Arhivēts no oriģināla, laiks: 2019. gada 23. augustā. Skatīts: 2019. gada 23. augustā.
13. ↑  Суперфинал чемпионата России. Москва
14. ↑  «Tournament tree — FIDE World Cup 2021». Arhivēts no oriģināla, laiks: 2021. gada 12. augustā. Skatīts: 2021. gada 9. augustā.
15. ↑  Суперфинал чемпионата России. Уфа
16. ↑  2021 FIDE Chess.com Grand Swiss
17. ↑  2023 FIDE Grand Swiss

Ārējās saites
-------------

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)